stanford-oval/wikipedia huggingface dataset:
פולין במשחקים האולימפיים
היסטוריה > אולימפיאדת לונדון (2012)

גם באולימפיאדת לונדון (2012) זכו הפולנים ב-11 מדליות, שלוש מהן היו מדליות זהב.
תומאש מייבסקי זכה במדליית זהב שנייה ברציפות בהדיפת כדור ברזל ואניטה ולודרצ'יק זכתה במדליית זהב ביידוי פטיש (שניתנה לה לאחר הרשעת טטיאנה ליסנקו באימרוץ). אתלטים פולנים נוספים הגיעו להישגים נאים: פיוטר מלכובסקי סיים במקום החמישי בזריקת דיסקוס, שימון ז'ולקובסקי סיים במקום השישי ביידוי פטיש, הנריק שוסט סיים במקום התשיעי במרתון ויואנה פיודורוב סיימה במקום השביעי ביידוי פטיש.
במדליית הזהב זכה מרים המשקולות אדריאן זיילינסקי. מרימי משקולות נוספים, בארלומיי בונק ותומאש זילנסקי זכו כל אחד במדליית ארד. הקלעית סילביה בוגאצקה זכתה במדליית כסף בירי ברובה אוויר וסיימה במקום הרביעי בירי מ-50 מטר בשלושה מצבים. שני גולשי הניל פרייד RS:X, פז'מיסלאב מיארצ'ינסקי וזופיה קלפאצקה, זכו במדליות ארד. החותרות מגדלנה פולארצ'יק ויוליה מיכלסקה זכו במדליית ארד, ובתחרויות הגברים סיימו הרביעייה במקום השישי והשמינייה במקום השביעי. חותרות הקיאק באטה מיקולאיצ'יק וקרולינה נאיה זכו במדליית ארד במקצה ל-500 מטר, ומרתה ואיצ'יקביץ' סיימה במקום החמישי במקצה היחידות ל-200 מטר. השלוש, יחד עם אנטה קונייצקנה, סיימו במקום הרביעי במקצה הרביעיות ל-500 מטר. בתחרויות הסלאלום סיימו מתיאוש פולאצ'יק במקום הרביעי ונטליה פאציירפניק במקום השביעי, וצמד חותרי הקאנו מרצין פוכוואלה ופיוטר שצ'פיאנסקי במקום החמישי. בהיאבקות זכה דמיאן יניקובסקי במדליית ארד, ומוניקה מיכליק סיימה במקום החמישי.
במספר ענפים נוספים רשמו הפולנים הישגים נאים, אף שלא זכו במדליות. השחיין רדוסלב קאוונצקי סיים במקום הרביעי במשחה ל-200 מטר גב, כדורעפני החופים גז'גוז' פיאלק ומריוש פרודל סיימו במקום החמישי, הג'ודוקא פאוול זגורודניק סיים במקום החמישי, הסייפות סיימו במקום החמישי ברומח, השחיין פאוול קוז'ניובסקי סיים במקום השביעי במשחה ל-200 מטר פרפר, השחיין מתיאוש סאוורימוביץ' סיים במקום השביעי במשחה ל-1500 מטר חופשי, אלכסנדרה דווידוביץ' סיימה במקום השביעי במרוץ אופני הרים והשחיין קונרד צ'רניאק סיים במקום השמיני במשחה ל-100 מטר פרפר. נבחרת הכדורעף הודחה בידי נבחרת רוסיה ברבע הגמר, ושחקני הבדמינטון רוברט מתאוסיאק ונדייז'דה קוסטיוצ'יק הודחו אף הם ברבע גמר טורניר הזוגות המעורבים. הטניסאית אגניישקה רדוונסקה, שהגיע לטורניר כמדורגת שנייה בעולם, הודחה כבר בסיבוב הראשון, בידי הגרמנייה יוליה גורגס.
היסטוריה > אולימפיאדת ריו דה ז'ניירו (2016)

פולין שמרה על יציבות גם באולימפיאדת ריו דה ז'ניירו (2016), וצברה 11 מדליות, מהן שתי מדליות זהב.
באתלטיקה זכו הפולנים בשלוש מדליות. אניטה ולודרצ'יק זכתה במדליית זהב ביידוי פטיש, עם שיא עולם חדש, 82.29 מטר. פיוטר מלכובסקי זכה במדליית כסף בזריקת דיסקוס, וזמן קצר לאחר מכן הודיע כי ימכור את המדליה כדי לגייס כספים עבור טיפולים רפואיים לילד בן 3 שלקה בסרטן העין. במדליה השלישית, מדליית ארד, זכה ווייצ'ך נוביצקי, ביידוי פטיש. תומאס מייבסקי איבד את התואר האולימפי בהדיפת כדור ברזל אחרי שתי זכיות רצופות, וסיים במקום השישי. אתלטים פולנים נוספים שבלטו בריו כללו את מריה אנדרייצ'יק (מקום רביעי בהטלת כידון), פיוטר ליסק (מקום רביעי בקפיצה במוט), יואנה יוז'וויק (מקום חמישי בריצת 800 מטר) ומרצין לוונדובסקי (מקום שישי בריצת 800 מטר). רביעיות השליחים והשליחות בריצת 400X4 מטר סיימו שתיהן במקום השביעי.
בחתירה זכו מגדלנה פולרצ'יק ונטליה מדאי במדליית זהב במקצה הזוגות, ורביעיית החותרות הפולנית זכתה במדליית ארד. רביעיית החותרים סיימה במקום הרביעי, שמיניית החותרים סיימה במקום החמישי, ארתור מיקולאיצ'בסקי ומילוש ינקובסקי סיימו במקום השישי במקצה הזוגות בסירה קלה, נתן ונגז'יצקי-סימצ'יק סיים במקום השביעי במקצה היחידים, וורוניקה דרס ומרטינה מיקולאיצ'ק סיימו במקום השביעי במקצה הזוגות בסירה קלה. הקיאקיסטית מרתה ולצ'יקביץ' זכתה במדליית כסף במקצה ל-200 מטר, ובאטה מיקולאיצ'יק וקרולינה נאיה זכו במדליית ארד במקצה הזוגות ל-500 מטר. חותרי הקאנו מרצין פוכוואלה ופיוטר שצ'פנסקי סיימו במקום החמישי בסלאלום.
מאיה ולושצ'ובסקה זכתה במדליית כסף במרוץ אופני הרים. רפאל מאיקה זכה במדליית ארד במרוץ אופני כביש, ובמרוץ המקביל לנשים סיימה קטז'ינה נייוויאדומה במקום השישי. מאצ'יי בודנאר סיים במקום השישי במרוץ נגד השעון. דמיאן זיילינסקי סיים במקום השישי בקיירין, ונבחרת הנשים סיימה במקום השמיני במרוץ המרדף. המתאבקת מוניקה מיכליק זכתה במדליית ארד, ואיוונה מטקובסקה סיימה במקום השביעי. במדליה ה-11 זכתה אוקטביה נובצקה בקרב חמש מודרני.
נבחרת הכדוריד סיימה במקום הרביעי, לאחר שהפסידה בחצי הגמר 29-28 לדנמרק בהארכה, ובמשחק על מדליית הארד הפסידה 31-25 לגרמניה. נבחרת הכדורעף הודחה בשלב רבע הגמר בידי נבחרת ארצות הברית. הגולש פיוטר מישקה סיים במקום הרביעי בדגם ניל פרייד RS:X ושייטי ה-49er פאוול קולודיזנסקי ולוקאס פז'יביטק סיימו במקום השמיני. לוחם הטאקוונדו פיוטר פזינסקי סיים במקום החמישי, נבחרת סייפות החרב סיימה במקום השישי ומרים המשקולות ארקדיוס מיכלסקי סיים במקום השביעי. שחקני הבדמינטון רוברט מטאוסיאק ונדייזדה זיינבה הודחו ברבע הגמר בטורניר הזוגות המעורבים.
אולימפיאדות החורף

בראשית דרכה של פולין במשחקי החורף לא הגיעו הספורטאים הפולנים להישגים משמעותיים. הספורטאי הפולני הראשון שזכה במדליה אולימפית במשחקי החורף היה פרנצישק גונסייניצה גרון, שזכה במדליית ארד בסקי נורדי משולב באולימפיאדת קורטינה ד'אמפצו (1956). באולימפיאדת סקוו ואלי (1960) זכו שתי מחליקות מהירות במדליות אולימפיות במקצה ל-1,500 מטר: אלווירה סרוצ'ינסקה זכתה במדליית הכסף והלנה פילייצ'יק זכתה במדליית הארד. באולימפיאדת סאפורו (1972) זכה ספורטאי פולני ראשון במדליה אולימפית במשחקי החורף, קופץ הסקי ווייצ'ך פורטונה.
לאחר 30 שנה בהן לא זכו ספורטאים פולנים במדליות אולימפיות במשחקי החורף, זכה קופץ הסקי אדם מאליש בשתי מדליות באולימפיאדת סולט לייק סיטי (2002): מדליית כסף בקפיצה מגבעה גבוהה ומדליית ארד בקפיצה מגבעה רגילה. באולימפיאדת טורינו (2006) זכה הביאתלט תומאש סיקורה במדליית כסף, ויוסטינה קובלצ'יק זכתה במדליית ארד בסקי למרחקים ל-30 ק"מ.
באולימפיאדת ונקובר (2010) רשמה המשלחת הפולנית קפיצת מדרגה, לאחר שזכתה בה ב-6 מדליות. קובלצ'יק זכתה במדליית זהב במקצה ל-30 ק"מ ובשתי מדליות ארד, במרוץ הספרינט ובמרוץ המרדף ל-15 ק"מ. אדם מאליש זכה בשתי מדליות כסף, בקפיצה מגבעה גבוהה ובקפיצה מגבעה רגילה. נבחרת הנשים בהחלקה מהירה זכתה במדליית ארד במרוץ המרדף.
אולימפיאדת סוצ'י (2014) הייתה אולימפיאדת החורף המוצלחת בתולדות פולין, עם שש מדליות, מהן ארבע מדליות זהב (בכל המשחקים שנערכו עד אז גם יחד זכו הפולנים בשתי מדליות זהב). קופץ הסקי קמיל סטוך זכה בשתי מדליות זהב, בקפיצה מגבעה גבוהה ובקפיצה מגבעה רגילה. בהחלקה מהירה, זכה זביגינייב ברודקה במדליית הזהב במרוץ ל-1500 מטר, והיה שותף לזכייתה של הנבחרת הפולנית במדליית הארד במרוץ הקבוצתי. נבחרת הנשים זכתה במדליית כסף במרוץ המקביל. בסקי למרחקים זכתה יוסטינה קובלצ'יק במדליית הזהב במרוץ ל-10 ק"מ, שהייתה מדליית הזהב השנייה שלה והמדליה האולימפית החמישית.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

האתלטית אווה קלובוקובסקה, זוכת מדליית הארד בריצת 100 מטר באולימפיאדת טוקיו
הכדורגלן תומאש ולדוך, חבר נבחרת הכדורגל של פולין שזכתה במדליית כסף באולימפיאדת ברצלונה
מרים המשקולות שימון קולצקי, שזכה בשתי מדליות כסף, באתונה ובבייג'ינג
זורק הדיסקוס פיוטר מלכובסקי, שזכה במדליית כסף באולימפיאדת בייג'ינג
מדליות > לפי ענף

הסייפת סילביה גרוחלה, שזכתה במדליית ארד באתונה
קופץ הסקי אדם מאליש, שזכה ב-4 מדליות אולימפיות בסולט לייק סיטי ובוונקובר
קטז'ינה בחלדה-צורוש, חברת נבחרת ההחלקה המהירה שזכתה במדליית ארד בוונקובר
ראו גם

פולין במשחקים הפאראלימפיים
פולין במשחקים האולימפיים לנוער
הערות שוליים

↑  זורק הדיסקוס הפולני מוכר את המדליה כדי לממן טיפולים לילד חולה, באתר כלכליסט, 19 באוגוסט 2016
1 2  "Medals by Games" [מדליות לפי משחקים]. Olympic Analytics (באנגלית). נבדק ב-9 במאי 2022. {{cite web}}:  (עזרה)תחזוקה - ציטוט: url-status (link)
1 2  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-9 במאי 2022. {{cite web}}:  (עזרה)תחזוקה - ציטוט: url-status (link)
זורקת הדיסקוס הלינה קונופצקה, הפולנייה הראשונה שזכתה במדליית זהב אולימפית (באולימפיאדת אמסטרדם)
המתאגרף זיגמונט חיחלה, שזכה במדליית זהב באולימפיאדת הלסינקי
תרסה צפלי, חברת נבחרת השליחות שזכתה במדליית זהב בטוקיו, וזוכת מדליית הכסף בריצת 80 מטר משוכות
האתלטית אירנה שווינסקה, שזכתה ב-7 מדליות אולימפיות בין 1964 ל-1976
ולודזימייז' סלדסקי, חבר נבחרת הכדורעף הפולנית שזכתה במדליית הזהב במונטריאול
מרים המשקולות מארק סוורין, שזכה במדליית ארד במוסקבה
הכדורגלן אנדז'יי יוסקוביאק, מלך השערים של אולימפיאדת ברצלונה
מיידה הפטיש שימון ז'ולקובסקי, זוכה מדליית הזהב בסידני
מרים המשקולות אדריאן זיילינסקי
אניטה ולודרצ'יק חוגגת את זכייתה ביידוי פטיש באולימפיאדת ריו דה ז'ניירו
הקיאקיסטית מרתה ולצ'יקייביץ', שזכתה במדליית כסף בריו
יוסטינה קובלצ'יק, שזכתה בחמש מדליות בסקי למרחקים בין 2006 ל-2014
ג'ון באראסו

ג'ון אנתוני באראסו השלישי (באנגלית: John Anthony Barrasso III; נולד ב-21 ביולי 1952) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת ויומינג.
ביוגרפיה

באראסו נולד ברידינג שבפנסילבניה. ב-1974 סיים תואר ראשון באוניברסיטת ג'ורג'טאון וב-1978 סיים לימודי רפואה בג'ורג'טאון. את התמחותו עשה בבית הספר לרפואה של אוניברסיטת יל. עבד כרופא אורתופד ושימש ראש הצוות הרפואי במרכז הרפואי של ויומינג בקספר. הוא כיהן כנשיא האגודה הרפואית של ויומינג ונבחר לרופא השנה במדינה.
בשנים 2002 עד 2007 כיהן כחבר הסנאט של מדינת ויאומינג. ביוני 2007 מונה על ידי מושל ויומינג לנציג המדינה בסנאט של ארצות הברית במקומו של הסנאטור קרייג תומאס שנפטר במהלך כהונתו. בנובמבר 2008 ניצח ברוב גדול בבחירות המיוחדות שנערכו להשלמת תקופת הכהונה המקורית של תומאס. בנובמבר 2012 נבחר לכהונה מלאה ברוב של כ-76%. נבחר לכהונה שנייה ב-2018. הוא מכהן כיו"ר הוועדה לאיכות הסביבה, חבר ועדת החוץ, חבר ועדת האנרגיה ומשאבי הטבע, וחבר הוועדה לענייני אינדיאנים.
באראסו הוא ממנהיגי המפלגה הרפובליקנית בסנאט, שימש סגן יו"ר המפלגה ומשנת 2012 מכהן כיו"ר ועדת המדיניות של המפלגה הרפובליקנית בסנאט.
באראסו נשוי לבובי בראון ואב לשלושה.
טום אמר

תומאס ארל "טום" אמר הבן (באנגלית: .Thomas Earl "Tom" Emmer Jr; נולד ב-3 במרץ 1961) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת מינסוטה, ברציפות מאז 2015 והחל מ-2023 משמש המצליף של מפלגת הרוב בבית הנבחרים. מחוזו כולל את מרבית הפרוורים הצפוניים של אזור המטרופולין מיניאפוליס–סיינט פול. טרם היבחרו לקונגרס היה חבר בית הנבחרים של מינסוטה, ובשנת 2010 היה מועמד המפלגה הרפובליקנית לתפקיד מושל מינסוטה.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  לינדה ג'נסן, Tom Emmer to run for governor, באתר Herald Journal Blog‏, 10 ביולי 2009 (באנגלית)
↑  ג'סיקה טיילור, Emmer concedes Minn. gov race, באתר פוליטיקו, 8 בדצמבר 2010 (באנגלית)
↑  ג'ון קרומן, Large field of Republicans will vie for Bachmann's seat, מאורכב מאתר KARE‏, 30 במאי 2013 (באנגלית)
↑  ג'ייסון לינקינס, Tom Emmer To Run For Michele Bachmann's Seat, באתר הפינגטון פוסט, 5 ביוני 2013 (באנגלית)
↑  AP‏, Republican Tom Emmer Wins Michele Bachmann’s Seat, באתר CBS Minnesota‏, 4 בנובמבר 2014 (באנגלית)
↑  The Lugar Center - McCourt School Bipartisan Index House Scores 116th Congress First Session (2019), מסמך מאת מרכז לוגאר ובית הספר מקורט למדיניות ציבורית (באנגלית)
↑  Tracking Congress In The Age Of Trump, באתר FiveThirtyEight‏, 13 בינואר 2021 (באנגלית)
↑  זואי ג'קסון, Minnesota Republicans fly Delta home from D.C. after COVID-19 exposure, באתר סטאר טריביון, 3 באוקטובר 2020 (באנגלית)
| --- | --- |
בקרת זהויות :  GND: 1307123198  US Congress: E000294  VIAF: 3816169865880992150000   WorldCat (עם VIAF): 3816169865880992150000
סטיב סקליס

סטיבן ג'וזף סְקָלִיס (באנגלית: Stephen Joseph Scalise, הגייה: /skəˈliːs/; נולד ב-6 באוקטובר 1965) הוא פוליטיקאי אמריקאי חבר המפלגה הרפובליקנית, המכהן כנציג המחוז הראשון של מדינת לואיזיאנה בבית הנבחרים של ארצות הברית וכמנהיג סיעת הרוב הרפובליקנית בבית הנבחרים.
ביוגרפיה

סקליס נולד בניו אורלינס שבלואיזיאנה, גדל במחוז ג'פרסון ולמד בתיכון במטרופולין. ב-1989 סיים תואר ראשון במדעי המחשב מאוניברסיטת המדינה של לואיזיאנה. עבד כמהנדס תוכנה וכמנהל שיווק בחברה טכנולוגית.
בשנים 1996–2008 כיהן כחבר בית הנבחרים של מדינת לואיזיאנה. באוקטובר 2007 נבחר לחבר הסנאט של לואיזיאנה ונכנס לתפקידו בינואר 2008. לאחר התפטרותו של בובי ג'ינדאל מהקונגרס לטובת משרת מושל המדינה, התמודד סקליס בבחירות מיוחדות למושב שהתפנה בבית הנבחרים של ארצות הברית. הוא זכה ברוב של מעל 75% מקולות המצביעים ובמאי 2008 הושבע לתפקידו. מאז נבחר עוד שש פעמים לתקופות כהונה מלאות. הוא מכהן כחבר בוועדת המסחר והאנרגיה.
באוגוסט 2014 נבחר למצליף המפלגה הרפובליקנית בבית הנבחרים, לאחר פרישתו של אריק קנטור מהמנהיגות הרפובליקנית בעקבות הפסדו וקידומו של קווין מקארתי. בינואר 2023 מונה למנהיג סיעת הרוב בבית הנבחרים.
ב-14 ביוני 2017, במהלך אימונים באלכסנדריה, וירג'יניה לקראת משחק הבייסבול המסורתי בין חברי הקונגרס, נפגע סקליס אנוש מירי שכוון לעבר המשתתפים על ידי ג'יימס הודג'קינסון, פעיל אנטי-טראמפ ואנטי-רפובליקני שתמך בברני סנדרס בבחירות לנשיאות ארצות הברית 2016. התוקף נהרג לאחר קרב יריות. סקליס אושפז, נזקק למספר ניתוחים ושוחרר מבית החולים ב-26 ביולי.
ב-11 באוקטובר 2023, לאחר הדחת קווין מקארתי מתפקידו כיו"ר בית הנבחרים, סקליס נבחר על ידי חברי בית הנבחרים הרפובליקנים להיות המועמד של המפלגה לתפקיד יושב ראש בית הנבחרים, לאחר שהתמודד בהצבעה חשאית מול ג'ים ג'ורדן. לאחר יממה, הודיע כי הוא מוותר על המינוי הרפובליקני ולא יתמודד על התפקיד בהצעה במליאת בית הנבחרים מכיוון שלא הצליח להשיג את 217 הקולות הנחוצים לו כדי להיבחר מקרב חברי בית הנבחרים הרפוליקנים.
סקליס נשוי לג'ניפר ואב לבן ובת.
הערות שוליים

↑  סוכנויות הידיעות, חבר הקונגרס שנורה במצב אנוש, פורסם תיעוד הירי באימון הבייסבול, באתר ynet, 15 ביוני 2017
↑  ארה"ב: המועמד הרפובליקני לתפקיד יו"ר בית הנבחרים פרש מהמירוץ, באתר ynet, 13 באוקטובר 2023
| --- | --- |
בקרת זהויות :  GND: 1305080882  ISNI: 0000 0004 9581 9704  LCCN: no2019014122  SNAC: w6gc2vv8  US Congress: S001176  VIAF: 5078154923749263780002   WorldCat (עם VIAF): 5078154923749263780002
קודי רודס

| --- | --- |

רודס, אוקטובר 2017
 לידה:  30 ביוני 1985 (בן 39) שארלוט, קרוליינה הצפונית, ארצות הברית
 שם במה:  קודי קודי רודס סטארדאסט
 כינוי:  The American Nightmare
 שם לידה:  Cody Garrett Runnels 
 משקל:  100 ק"ג
 גובה:  1.88 מטר
 לאום:  אמריקאי
 קריירה מקצוענית:  16 ביוני 2006 – הווה (18 שנים)
 מאמנים:  אל סנואו דני דייוויס דאסטי רודס רנדי אורטון ריקי מורטון שון ספירס
 ליגות:  WWE
 תרגילי סיום:  Cross Rhodes
 מידע אישי
 בן או בת זוג:  ברנדי רודס (ספטמבר 2006–?) 
 מספר צאצאים:  1 
 
קודי גארט ראנלס רודס (באנגלית: Cody Garrett Runnels Rhodes; נולד ב-30 ביוני 1985), הידוע יותר בשם הבמה שלו, קודי רודס הוא מתאבק אמריקאי, המופיע בארגון ההיאבקות WWE, בתוכנית סמאקדאון, שבה הוא האלוף האוניברסלי הנוכחי בנוסף להיותו אלוף ה-WWE הנוכחי, דבר שהופך אותו לאלוף העולם האוניברסלי הבלתי מעורער של ה-WWE. בנוסף, הוא מוכר בעיקר בשל תקופתו בארגון ההיאבקות All Elite Wrestling‏ (AEW), שבו תיפקד כסגן נשיא בכיר וכמתאבק הראשון שזכה באליפות TNT של AEW לצד שתי זכיות נוספות בתואר.
רודס עלה לגדולה במהלך תקופתו הראשונה ב-WWE משנת 2006 עד ל-2016, שבה הופיע תחת שמו האמיתי, בנוסף להופעותיו תחת שם הבמה סטארדאסט, דמות בעלת גימיק נגדי לזו של דמותו של אחיו למחצה, גולדאסט. רודס התאבק במספר ארגוני היאבקות נוספים כמו Total Nonstop Action Wrestling‏ (TNA),‏ Ring of Honor‏ (ROH) ו-New Japan Pro-Wrestling‏ (NJPW). מחוץ לזירה, הוא שופט בתוכנית התחרותית Go-Big Show ומככב בתוכנית המציאות Rhodes to the Top לצד אשתו, ברנדי רודס.
רודס הוא בנו של המתאבק דאסטי רודס ואחיו למחצה של דאסטין רודס. לאחר קריירה בהיאבקות, שבה היה פעמיים אלוף מדינת ג'ורג'יה, הוא הלך בעקבות אביו ואחיו הגדול כשהצטרף לענף ההיאבקות המקצועית לארגון ההיאבקות ה-WWE בשנת 2006, כשתחילה נשלח למתחם הפיתוח של החברה, Ohio Valley Wrestling‏ (OVW). לאחר שהפך לאלוף טריפל קראון ב-OVW, הוא קודם לרוסטר הראשי של ה-WWE בשנת 2007 ונשאר בו במשך תשע שנים. במהלך תקופתו בארגון, רודס היה פעמיים האלוף הבין יבשתי ונחשב למתאבק זוגות מוביל, כשזכה שש פעמים באליפויות זוגות (שלוש באליפות עולם הזוגות של ה-WWE ושלוש באליפות הזוגות של ה-WWE) עם ארבעה שותפים שונים. רודס עזב את ה-WWE במאי 2016.
לאחר עזיבתו את ארגון ה-WWE, רודס החל להתחרות בארגוני ההיאבקות העצמאיים בנוסף למספר הופעות בארגון ההיאבקות TNA. בשל זכויות יוצרים בשם קודי רודס, בהם החזיקה ה-WWE, הוא הופיע תחת שם הבמה המקוצר קודי, עד שה-WWE ויתרו על כך בשנת 2020. בספטמבר 2017, רודס הופיע בארגון ההיאבקות ROH, שבו היה פעם אחת אלוף העולם של ROH. בנוסף לכך, הוא זכה פעם אחת באליפות ארצות הברית במשקל כבד של IWGP ופעם אחת באליפות השלשות של ROH (עם היאנג באקס). בספטמבר 2018, הוא זכה באליפות העולם במשקל כבד של NWA, זכייה שהפכה אותו ואת דאסטי לאב ובן הראשונים שזוכים בתואר זה.
בינואר 2019, רודס הפך לסגן הנשיא של ארגון ההיאבקות החדש AEW, שבו הופיע גם כמתאבק פעיל. לאחר שלא חידש חוזה בארגון, הוא ויתר על מעמדו וכתוצאה מכך עזב את הארגון ביחד עם אשתו בפברואר 2022. הוא שב ל-WWE באפריל של אותה השנה במסגרת אירוע הדגל, רסלמניה 38. בנוסף לכך, קודי ניצח בקרב הרויאל ראמבל של שנת 2023.
ביוגרפיה

רודס נולד בשם קודי גארט ראנלס ב-30 ביוני 1985 בשארלוט, קרוליינה הצפונית למתאבק המעוטר וירג'יל ראנלס ג'וניור, המוכר יותר בשם הבמה דאסטי רודס ולאשתו השנייה, מישל רוביו. בנוסף לאחיו למחצה, דאסטין, יש לו שתי אחיות למחצה בעקבות נישואיו הראשונים של אביו. כשהיה נער, הוא שינה באופן חוקי את שמו לקודי גארט ראנלס רודס. כחלק מקריירת ההיאבקות שלו, הוא תכנן להמשיך להתחרות באוניברסיטת המדינה של פנסילבניה, אך לבסוף החליט להפוך למתאבק מקצועי. במהלך תקופתו בתיכון, רודס שימש כשופט בארגון ההיאבקות של אביו. לאחר שסיים את לימודי התיכון, רודס נרשם לבית ספר למשחק.
קריירת היאבקות מקצועית > החזרה ל-WWE (2022–היום)

ב-18 במרץ 2022, דווח על כך שרודס חתם על חוזה ב-WWE. במהלך הלילה הראשון של האירוע רסלמניה 38, רודס נחשף כמתמודד של סת' "פריקין" רולינס; רודס חזר לאחר שש שנים שבהם לא היה בארגון ואף זכה לנצח את אותו רולינס בקרב ביניהם. בפרק העוקב של התוכנית Raw, רודס הצהיר שהוא חזר ל-WWE במטרה לזכות באליפות ה-WWE, שבה אביו, דאסטי רודס, לא זכה להחזיק אף פעם במהלך הקריירה שלו. רודס ניצח את רולינס בקרב החוזר בין השניים באירוע רסלמניה באקלאש, שנערך ב-8 במאי. לפני קיום קרב גיהנום בכלוב בין רודס לרולינס, רודס קרע את שריר החזה שלו במהלך אימון. למרות פציעה זו, הוא התמודד מול רולינס באירוע גיהנום בכלוב, שנערך ב-5 ביוני ואף ניצח בפעם השלישית במסגרת היריבות ביניהם. העיתונאי של Wrestling Observer Newsletter, דייב מלצר, העניק לקרב זה דירוג של חמישה כוכבים, הקרב הראשון של ה-WWE ברוסטר הראשי שקיבל ציון זה מאז שנת 2011. בפרק העוקב של התוכנית Raw, רודס דיבר על הפציעה שלו לקראת קיום האירוע כסף בבנק, עד שרולינס הגיע ולחץ את ידו. לעומת זאת, בזמן שרודס עשה את דרכו החוצה, רולינס תקף אותו מאחור בעזרת פטיש. שלושה ימים לאחר מכן, דווח שרודס עבר ניתוח מוצלח על מנת לשקם את שריר החזה הקרוע שלו, כשתקופת השיקום שלו והיעדרותו מתחרות נחשפה כתשעה חודשים.
חיים אישיים

אביו הוא חבר היכל התהילה של ה-WWE, "החלום האמריקאי" דאסטי רודס ואחיו למחצה הוא דאסטין ראנלס. ב-31 במרץ 2007, קודי ודאסטי הכניסו את אביהם להיכל התהילה של ה-WWE במסגרת טקס היכל התהילה של ה-WWE לשנת 2007. לרודס שתי אחיות בשם טייל גרגל וקריסטין דיטו.
בספטמבר 2013, רודס נישא למתאבקת ברנדי רודס. לשניים יש ביחד בת אחת.
אליפויות והישגים

הישגים בארגון ההיאבקות All Elite Wrestling – AEW
אליפות TNT של AEW‏ (3 פעמים)
טורניר אליפות TNT של AEW‏ (2020)
הישגים בארגון ההיאבקות Alpha-1 Wrestling
אליפות הזוגות של A1 (פעם אחת)  - עם אית'ן פייג'
הישגים בארגון ההיאבקות Bullet Proof Wrestling – BPW
אליפות BPW (פעם אחת)
הישגים ברשת הטלוויזיה CBS Sports
פרומו השנה (2019) - "כפית זהב" פרומו ב-AEW Dynamite‏ (7 בנובמבר)
סמאק טוקר של השנה (2019)
הישגים ב-ESPY
רגע השנה ב-WWE‏ (2022) - החזרה ל-WWE ברסלמניה 38
הישגים בארגון ההיאבקות Global Force Wrestling – GFW
אליפות NEX*GEN של GFW (פעם אחת)
הישגים בארגון ההיאבקות National Wrestling Alliance – NWA
אליפות העולם במשקל כבד של NWA (פעם אחת)
הישגים בארגון ההיאבקות New Japan Pro Wrestling – NJPW
אליפות ארצות הברית במשקל כבד של IWGP (פעם אחת)
הישגים בארגון ההיאבקות Northeast Wrestling – NEW
אליפות במשקל כבד של NEW (פעם אחת)
הישגים בארגון ההיאבקות Ohio Valley Wrestling – OVW
אליפות במשקל כבד של OVW (פעם אחת)
אליפות הטלוויזיה של OVW (פעם אחת)
אליפות הזוגות הדרומית של OVW (פעמיים)  - עם שון ספירס
אלוף הטריפל קראון הרביעי
הישגים במגזין ההיאבקות Pro Wrestling Illustrated – PWI
PWI דירג אותו במקום ה-6 מתוך 500 המתאבקים הטובים ביותר לשנת 2022
המתאבק המשתפר של השנה (2008)
קרב השנה (2019)  - נגד דאסטין רודס באירוע Double or Nothing‏
הישגים בארגון ההיאבקות Ring of Honor – ROH
אליפות העולם של ROH (פעם אחת)
אליפות השלשות של ROH (פעם אחת)  - עם היאנג באקס
פרסי סוף השנה של ROH (פעמיים)
מתאבק השנה (2017)
פיוד השנה (2018)  - נגד קני אומגה
הישגים במגזין הספורט Sports Illustrated
מתאבק השנה (2018)
הישגים בארגון ההיאבקות What Culture Pro Wrestling – WCPW
אליפות האינטרנט של WCPW (פעם אחת)
הישגים בארגון ההיאבקות World Wrestling Entertainment – WWE
אליפות ה-WWE (פעם אחת, נוכחי)
האליפות האוניברסלית (פעם אחת, נוכחי)
האליפות הבין-יבשתית (פעמיים)
אליפות הזוגות של Raw‏ (4 פעמים)  - עם דרו מקינטייר (1) גולדאסט (2) וג'יי אוסו (1)
אליפות הזוגות של סמאקדאון (פעם אחת)  - עם ג'יי אוסו
אליפות עולם הזוגות של ה-WWE‏ (3 פעמים)  - עם הארדקור הולי (1) טד דיביאסי (2)
רויאל ראמבל (2023, 2024)
פרס הסלאמי (3 פעמים)
מתאבק השנה (2024)
כניסת השנה (2024)
יריבות השנה (2024)  - נגד רומן ריינס
הישגים במגזין ההיאבקות Wrestling Observer Newsletter – WON
מתאבק השנה (2020)
הגימיק הגרוע של השנה (2015)  - כסטארדאסט
משחקי חבר העמים 2018

| --- | --- |
לוגו המשחקים

 מוטו:  Share the Dream
 תקופת התחרות:  4 באפריל 2018 – 15 באפריל 2018 (12 ימים) 
 מספר תחרות:  21 
 מספר מקצועות:  18
 מספר מתמודדים:  4,426
 מספר משחקים:  275
 מדינה מארחת:  קווינסלנד קווינסלנד, אוסטרליה אוסטרליה
 עיר מארחת:  גולד קוסט
 אצטדיון:  אצטדיון קרארה
 2018 Commonwealth Games
 
 → משחקי חבר העמים 2014 משחקי חבר העמים 2022 ← 
 
 קואורדינטות:  28°00′23″S 153°22′01″E﻿ / ﻿28.0064°S 153.367°E﻿ / -28.0064; 153.367
 
משחקי חבר העמים 2018 (באנגלית: The 2018 Commonwealth Games; ידוע רשמית בתור XXI Commonwealth Games ומוכר גם כ-Gold Coast 2018) היה אירוע ספורט רב-ענפי בין-לאומי ה-21 במספר לחברי חבר העמים, שהתקיים בגולד קוסט, קווינסלנד, אוסטרליה מה-4 עד 15 באפריל 2018.
הייתה זו הפעם החמישית שבה אירחה אוסטרליה את המשחקים.
המשחקים

פדרציית משחקי חבר העמים (CGF) העניקה לגולד קוסט את הזכות לאירוח המשחקים בפגישת האספה הכללית של ההתאחדות שנערכה בעיר באסטר, שבסנט קיטס ונוויס, ב-11 בנובמבר 2011. הצעת גולד קוסט גברה בגמר על הצעת העיר האמבאנטוטה (Hambantota) שבסרי לנקה.
משתתפים ואתרים

במשחקים השתתפו ספורטאים מ-71 חברות התאחדות משחקי חבר העמים. כמקובל במשחקים ייצגו משלחות נפרדות את אנגליה, סקוטלנד וויילס.
המשחקים והאירועים הטקסיים בהם התקיימו ב-18 אתרים בגולד קוסט ובשלושה אתרים נוספים מחוץ לה. 80 אחוזים מהמתקנים כבר עמדו על תילם בעת סיכום הדיון על אירוח המשחקים, ועובדה זו סייעה בידי גולד קוסט לקבל את המועמדות.
טקסי הפתיחה והנעילה של המשחקים ותחרויות האתלטיקה נערכו באצטדיון קרארה בעיר.
ענפי ספורט

משחקי חבר העמים 2018 כללו 18 ענפי ספורט שונים הכוללים 23 ענפים ו-275 אירועים (המספר בסוגריים מציין את מספר התחרויות שנערכו באותו ענף):
קפיצה למים (10)
שחייה (50)
אתלטיקה (58)
בדמינטון (6)
כדורסל (2)
כדורעף חופים (2)
אגרוף (16)
מרוץ אופני הרים (2)
מרוץ אופני כביש (4)
מרוץ אופני מסלול (20)
התעמלות אמנותית (14)
התעמלות מכשירים (6)
הוקי (2)
כדורת דשא (10)
נטבול (1)
הרמת כוח (4)
רוגבי שביעיות (2)
ירי ספורטיבי (19)
סקווש (5)
טניס שולחן (9)
טריאתלון (5)
הרמת משקולות (16)
היאבקות (12)
אירועים בולטים > שחייה

נבחרת הנשים של אוסטרליה (אוסטרליה) - ג'ק שיינה, ברונטה קמפבל, אמה מקיאן, וקייט קמפבל קבעה במשחה שליחים 4x100 מטר חופשי שיא עולם חדש של 3:30.05 דקות.
מדליות

ספורטאים מ-43 משתתפות זכו במדליות במהלך המשחקים. להלן טבלת המדליות של עשר המשתתפות המצליחות ביותר:
| 0 | 1 | 2 | 3 | 4 | 5 |
| --- | --- | --- | --- | --- | --- |
| דירוג | מדינה | זהב | כסף | ארד | סך הכול |
| 1 | אוסטרליה אוסטרליה (מארחת) | 78 | 59 | 59 | 196 |
| 2 | אנגליה אנגליה | 45 | 45 | 46 | 136 |
| 3 | הודו הודו | 26 | 20 | 20 | 66 |
| 4 | קנדה קנדה | 15 | 40 | 27 | 82 |
| 5 | ניו זילנד ניו זילנד | 15 | 16 | 15 | 46 |
| 6 | דרום אפריקה דרום אפריקה | 13 | 11 | 13 | 37 |
| 7 | ויילס ויילס | 10 | 12 | 14 | 36 |
| 8 | סקוטלנד סקוטלנד | 9 | 13 | 22 | 44 |
| 9 | ניגריה ניגריה | 9 | 9 | 6 | 24 |
| 10 | קפריסין קפריסין | 8 | 1 | 5 | 14 |
| 11–43 |  | 45 | 50 | 62 | 157 |
| סך הכול |  | 273 | 276 | 289 | 838 |
ראו גם

משחקי חבר העמים 2014
הערות שוליים

↑  המשחקים נערכו בסידני ב-1938, בפרת' ב-1962, בבריזבן ב-1982 ובמלבורן ב-2006.
| משחקי חבר העמים  |
| --- | --- | --- |
יום חבר העמים הבריטי • מרוץ לפיד המלכה • פדרציית המשחקים • קמעות המשחקים
| משחקים |  אדמונטון 1978 קנדה • בריזבן 1982 אוסטרליה • אדינבורו 1986 סקוטלנד • אוקלנד 1990 ניו זילנד • ויקטוריה 1994 קנדה • קואלה לומפור 1998 מלזיה • מנצ'סטר 2002 אנגליה • מלבורן 2006 אוסטרליה • דלהי 2010 הודו • גלאזגו 2014 סקוטלנד • גולד קוסט 2018 אוסטרליה • ברמינגהאם 2022 אנגליה  |  |
המשחקים הפאראלימפיים • משחקי החורף • משחקי הנוער
מדינות שהתחרו במשחקי חבר העמים 2018 בגולד קוסט